Nekatere stvari so v naravi zelo velike, druge zelo majhne. Če jih želimo narisati kot tehnične risbe oz. načrte moramo pravilno izbrati in uporabiti **merilo**.

Merilo nam velike predmete pomanjša, majhne pa poveča.

**Merilo je razmerje med merami predmeta na tehnični risbi in njegovimi dejanskimi, resničnimi merami.**

**MERILO**

Meril ne moremo izbrati poljubno, ampak izbiramo med standardnimi merili.

Merilo zapišemo z veliko črko M in dvema številoma, kjer prvo pomeni število merskih enot na risbi, drugo pa število istih merskih enot v naravni velikosti.

**M 1:2**

* **Naravno merilo** **=** mere na risbi enake dejanskim meram izdelka

Če je le mogoče rišemo v naravni velikosti oz. v merilu 1:1, kajti tako si predmet najlažje predstavljamo.

* **Pomanjšano merilo =** mere na risbi so manjše kot dejanske mere izdelka


Merila za pomanjšanje uporabljamo pri risanju velikih predmetov, večjih od formata papirja na katerega rišemo (npr. zemljevid).

M 1:2, M 1:5, M 1: 10, M 1: 20, M 1: 50, M 1: 100, …

* **Povečano merilo =** mere na risbi večje kot dejanske mere izdelka

Merila za povečanje uporabljamo pri risanju majhnih predmetov, da si jih lažje predstavljamo (npr. zgradba celice).

M 2:1, M 5:1, M 10:1, M 20:1, M 50:1, M 100:1, …




**NALOGA:**


**Z ravnili nariši dano črko T (višina 40 mm, širina 30 mm, debelina 10 mm).** Da bo naloga lažja lahko črke narišeš na papir mali karo.

* **v naravni velikosti**
* **v pomanjšanem merilu M 1:2 in**
* **v povečanem merilu M 2:1**

|  |  |  |
| --- | --- | --- |
|  | | |
|  |

**NARAVNA VELIKOST M 1:1**

**POMANJŠANO MERILO M 1:2**



**POVEČANO MERILO M 2:1**

